钦定古今图书集成/明伦汇编/氏族典/第616卷 > 《梁肃集》 > 独孤永业
## 钦定古今图书集成/明伦汇编/氏族典/第616卷 > 《梁肃集》 > 独孤永业

按《北齐书独孤永业传》，“永业字世基，本姓刘，中山人。
母改适独孤氏。永业幼孤，随母为独孤家所育养，遂
从其姓。有才干，便弓马，被简擢补定州六州都督，宿
卫晋阳。天保初，除中书舍人、豫州司马。永业解书计，
善歌舞，甚为显祖所知。乾明初，出为洛州刺史，治边
甚有威信，迁行台尚书。河清末，征为太仆卿。武平三”
年，以为河阳道行台仆射、洛州刺史，进位开府，封临
川王。并州陷，为周将常山公所逼，乃使其子须达告
降于周，周武授永业上柱国。宣政末，出为襄州总管。
大象二年，为行军总管崔彦睦所杀。